Oficiālais Vēstnesis L 160 , 30/04/2004 Lpp. 0112 - 0115



Komisijas Lēmums (2004. gada 29. aprīlis), ar ko nosaka pārejas pasākumus dažām valsts references laboratorijām atlieku noteikšanai jaunajās dalībvalstīs (izziņots ar dokumenta numuru C(2004) 1743) (Dokuments attiecas uz EEZ) (2004/479/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Čehijas, Igaunijas, Kipras, Latvijas, Maltas, Lietuvas, Ungārijas, Polijas, Slovēnijas un Slovākijas Pievienošanās līgumu, un jo īpaši tā 2. panta 3. punktu, ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu, un jo īpaši tā 42. pantu, tā kā: (1) Dažām valsts references laboratorijām atlieku noteikšanai jaunajās dalībvalstīs, kas minētas Komisijas Lēmumā 98/536/EK [1], no 2004. gada 1. maija būs grūtības dažu uzdevumu izpildē atbilstīgi Padomes 1996. gada 29. aprīļa Direktīvai 96/23/EK, ar ko paredz pasākumus, lai kontrolētu noteiktas vielas un to atliekas dzīvos dzīvniekos un dzīvnieku izcelsmes produktos, un ar ko atceļ Direktīvas 85/358/EEK un 86/469/EEK un Lēmumus 89/187/EEK un 91/664/EEK [2]. (2) Šīm laboratorijām vajadzīgs ierobežots laiks, lai sagatavotos pilnīgai atbilstībai Direktīvas 96/23/EK prasībām, īpaši attiecībā uz analītisko metožu izstrādi. (3) Lai atvieglotu pāreju no esošā režīma uz režīmu, ko nosaka Kopienas tiesību aktu veterinārijas jomā piemērošana, ir lietderīgi šīm laboratorijām piešķirt pārejas periodu, lai tām dotu iespēju veikt vajadzīgos sagatavošanās pasākumus. (4) Šīs laboratorijas ir droši garantējušas, ka tām ir vajadzīgās vienošanās ar citām laboratorijām Eiropas Kopienā, kuras minētajā laikā izpildīs vajadzīgos uzdevumus. (5) Šo laboratoriju gatavības stadijas dēļ pārejas periods nedrīkst pārsniegt 12 mēnešus. (6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Periodā, kas beidzas 2005. gada 1. maijā, laboratorijas, kuras iekļautas pielikuma D ailē, drīkst izpildīt uzdevumus saskaņā ar Direktīvas 96/23/EK 14. panta 1. punktu, ko ievērojot B ailē iekļautās laboratorijas iekļauj Komisijas Lēmumā 98/536/EK. 2. pants Šis lēmums stājas spēkā tad, kad stājas spēkā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgums, un saskaņā ar to. 3. pants Šis lēmums ir adresēts dalībvalstīm. Briselē, 2004. gada 29. aprīlī Komisijas vārdā — Komisijas loceklis David Byrne [1] OV L 251, 11.9.1998., 39. lpp. [2] OV L 125, 23.5.1996., 10. lpp. -------------------------------------------------- PIELIKUMS Dalībvalsts A | Valsts references laboratorija B | Atlieku grupa C | Asociētās laboratorijas D | Čehija | Veterināro zāļu atlieku valsts references laboratorija Ustav pro statni kontrolu veterinarnich biopreparatu a leciv Hudcova 56 A 621 00 Brno | A6 grupa (nitrofurāni) | RIKILT — Pārtikas nekaitīguma institūts — Wageningen — NL | Igaunija | Veterinaar- ja Toidulaboratoorium Väike-Paala 3 1141 5 Tallinn | A2, A3, B2 a) grupa (avermektīni) | EELA — Somija | A5 grupa | LABERCA — Nantes, Francija | A6 grupa (apstiprinājums) | Ķīmijas nodaļa — GALAB — Vācija | B2 a) -levamizols, B3 e) grupa | Dānijas Veterinārā un pārtikas pārvalde — Dānija | B3 e) grupa | Dānijas Veterinārā un pārtikas pārvalde — Dānija | Kipra | Εθνικό Εργαστήριο Αναφοράς για τον έλεγχο των υπολειμάτων Γενικό Χηιείο του Κράτους Κίμωνος 44 1451 Λευκωσία Valsts references laboratorija atlieku kontrolei Vispārīgā stāvokļa laboratorija Kimonos 44 1451 Nicosia | | | Latvija | Valsts Veterinārmedicīnas diagnostikas centrs Lejupes iela 3, Rīga, LV-1076 | B1 grupa medū B3 e) grupa zivīs | EELA — Somija | Lietuva | Nacionalinė veterinarijos laboratorija J. Kairiukščio g. 10 LT-2021 Vilnius | B1, B3 e) grupa zivīs A6, B1, B2 c) grupas medū | W.E.J GmbH Stenzelring 14 b 21107 Hamburg Vācija | Slovēnija | Nacionalni veterinarski Inštitut Gerbičeva 60 SI-1000 Ljubljana | A1, A3, A4, A5, A6, B2 b), B2 d) grupas | Chelab — Itālija | Amitrāzs medū | Nova Gorica Reģionālā sabiedrības veselības aizsardzības laboratorija (ZZV-Ng) | Dzīvsudrabs zivīs | Sabiedrības veselības aizsardzības institūts — Ļubļana | Slovākija | Štátny veterinárny a potravinový ústav Akademická 3 SK – 949 01 Nitra Štátny veterinárny a potravinový ústav Hlinkova 1/B SK-040 01 Košice | A1, A3, A4, A5 grupu apstiprinājums | ISCVBM BRNO (Čehija) | B3 d) grupas apstiprinājums | Valsts veterinārijas institūts JIHLAVA (Čehija) | --------------------------------------------------